नई दिल्ली: भारतीय अभिनेता अनुपम खेर को बीबीसी की एक परियोजना में अपने काम के लिए वर्ष 2018 के वर्जिन टीवी ब्रिटिश अकादमी टेलीविजन अवार्डस में नामांकन प्राप्त हुआ है. अनुपम को सतनाम संघेरा के संस्मरण 'द बॉय विद द टोपनोट' के एक टीवी फिल्म रूपांतरण में उनके काम के लिए नामित किया गया है. अभिनेता 500 से अधिक फिल्मों में काम कर चुके हैं। बेस्ट सपोर्टिग एक्टर ट्रॉफी के लिए उनकी टक्कर एड्रियन डनबर ('लाइन ऑफ ड्यूटी'), ब्रायन एफ.ओ. ब्रायन (लिटिल बॉय ब्लू) और जिम्मी सिम्पसन-यूएसएस केलिस्टर (ब्लैक मिरर) से है.